
REPUBLIKA HRVATSKA
TRGOVAČKI SUD SPLIT
Split, Sukoišanska 6


U   I M E   R E P U B L I K E   H R V A T S K E

R J E Š E N J E

Trgovački sud u Splitu, po sucu Katarini Mikulić, odlučujući o zahtjevu FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368 za provedbu skraćenog stečajnog postupka nad dužnikom DOBAR GRADITELJ d.o.o. "u likvidaciji", Bihaćka ulica 2, Split, OIB: 09548010812, dana 28. srpnja 2016. godine

r i j e š i o   j e

Odbacuje se zahtjev predlagatelja za provedbu skraćenog stečajnog postupka nad uvodno navedenim dužnikom.


Obrazloženje


Predlagatelj je 18. rujna. godine podnio zahtjev za provedbu skraćenog stečajnog postupka nad dužnikom DOBAR GRADITELJ d.o.o.-"u likvidaciji", Bihaćka ulica 2, Split, OIB: 09548010812. 

Nakon primanja zahtjeva za provedbu skraćenog stečajnog postupka, sud je u skladu s odredbom članka 430. Stečajnog zakona (Narodne novine br. 71/15, dalje: SZ), pribavio izvadak iz sudskog registra za uvodno naznačenog dužnika.

Pregledom i čitanjem povijesnog izvatka iz sudskog registra, utvrđeno je kako je odluku član društva o prestanku društva i provođenju postupka likvidacije donio 30. ožujka 2011. godine, te je ona upisana u izvatku pod: razlozi za prestanak  br.11, poslovni broj Tt-11/1148-4. 

Odredbom članka 428. SZ-a, propisano je da će sud provesti skraćeni stečajni postupak nad pravnom osobom ako su ispunjenje sljedeće pretpostavke:

· ako nema zaposlenih
· ako u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana
· ako nisu ispunjene pretpostavke za pokretanje drugog postupka radi brisanja iz sudskog registra.

Iz navedenog proizlazi da nisu ispunjene pretpostavke za provedbu skraćenog stečajnog postupka jer su ispunjene pretpostavke za pokretanje drugog postupka radi brisanja iz sudskog registra što je za posljedicu imalo i donošenje rješenje ovog suda broj: Tt-11/1148-4  od 13. svibnja 2011. godine, kojim je kod ovog suda upisana odluka o prestanku rada Društva s naznakom da je društvo u likvidaciji.

Slijedom navedenog, ovaj sud je temeljem članka 428. točka 3., a u vezi s člankom 435. SZ-a, odlučio kao u izreci rješenje te odbacio prijedlog predlagatelja radi provedbe skraćenog stečajnog postupka.


U Splitu, 28. srpnja 2016. godine


								SUDAC


Katarina Mikulić 

POUKA O PRAVNOM LIJEKU:
Protiv ovog rješenja dopuštena je žalba. Žalba se može izjaviti u roku od 8 (osam) dana od dana primitka rješenja, pismeno u 4 (četiri) primjerka putem ovog suda. O žalbi odlučuje sudac pojedinac ovog suda sukladno odredbi članka 436. stavak 2. SZ-a.

DNA:
· predlagatelju
· e-Oglasna ploča suda
· spis

